# Oznámenie o konaní Trial dní Organizátora trhu

Spoločnosť OKTE, a.s., Vám oznamuje, že od 01.07.2013 zavádza do rutinnej prevádzky predbežnú dennú (synchrónnu) registráciu diagramov na viac dní dopredu a vnútrodennú registráciu diagramov samostatne pre každú obchodnú hodinu. V rámci prípravy na zavedenie uvedených zmien v systéme XMtrade®/ISZO organizujeme Trial dni v termíne 25.- 26.06.2013, počas ktorých si budete môcť v systéme XMtrade®/ISZO otestovať prácu so systémom XMtrade®/ISZO v plnej prevádzke.

Cieľom Trial dní je pripraviť subjekty zúčtovania na používanie nových možností dennej a vnútrodennej registrácie diagramov.

Trial dni budú prebiehať v testovacom prostredí systému XMtrade®/ISZO. Subjekty zúčtovania sa budú môcť prihlásiť do portálu tohto systému na stránke [www.test.iszo.sk](http://www.test.iszo.sk).

# Potvrdenie účasti na Trial dňoch

Účasť na Trial dňoch je potrebné potvrdiť e-mailom do 24.06.2013 do 09:00 hod. na e‑mailovú adresu odchylky@okte.sk s kópiou na adresu support\_iszo@sfera.sk. V e-maili je potrebné uviesť nasledujúce informácie:

* názov subjektu zúčtovania,
* mená používateľov, ktorí sa budú prihlasovať do testovacieho systému XMtrade®/ISZO,
* emailový a telefonický kontakt na osobu, s ktorou je možné riešiť prípadné problémy.

# Harmonogram Trial dní

## Denná registrácia diagramov na obdobie 26.6.2013 – 31.7.2013:

25.6.2013, 9:00 otvorenie dennej registrácie diagramov na obdobie 26.6.2013 – 31.7.2013

25.6.2013, 10:30 ukončenie príjmu diagramov, zahájenie párovania denných diagramov na 26.6.2013

25.6.2013, 11:00 uzávierka registrácie diagramov na 26.6.2013

## Vnútrodenná registrácia diagramov na 26.6.2013:

25.6.2013, 11:00 otvorenie vnútrodennej registrácie na 26.6.2013

25.6.2013, 12:30 uzávierka príjmu diagramov vnútrodennej registrácie na 26.6.2013 pre obchodnú hodinu 00:00 – 01:00

25.6.2013, 12:45 predbežné potvrdenie zmien diagramov vnútrodennej registrácie na 26.6.2013 pre obchodnú hodinu 00:00 – 01:00

25.6.2013, 13:30 uzávierka príjmu diagramov vnútrodennej registrácie na 26.6.2013 pre obchodnú hodinu 01:00 – 02:00

25.6.2013, 13:45 predbežné potvrdenie zmien diagramov vnútrodennej registrácie na 26.6.2013 pre obchodnú hodinu 01:00 – 02:00

25.6.2013, 14:30 uzávierka príjmu diagramov vnútrodennej registrácie na 26.6.2013 pre obchodnú hodinu 02:00 – 03:00

25.6.2013, 14:45 predbežné potvrdenie zmien diagramov vnútrodennej registrácie na 26.6.2013 pre obchodnú hodinu 02:00 – 03:00

25.6.2013, 15:30 uzávierka príjmu diagramov vnútrodennej registrácie na 26.6.2013 pre obchodnú hodinu 03:00 – 24:00

25.6.2013, 15:45 predbežné potvrdenie zmien diagramov vnútrodennej registrácie na 26.6.2013 pre obchodnú hodinu 03:00 – 24:00

25.6.2013, 16:00 finálne potvrdenie zmien diagramov vnútrodennej registrácie pre všetky obchodné hodiny, obchodného dňa 26.6.2013

## Denná registrácia diagramov na 27.6.2013 – 31.7.2013:

26.6.2013, 9:00 utilizácia diagramov zadaných na obdobie 27.6.2013, overí zadané zmluvné diagramy voči FZ.

26.6.2013, 10:00 ukončenie príjmu diagramov na obdobie 27.6.2013 – 31.7.2013, zahájenie párovania denných diagramov na 27.6.2013

26.6.2013, 10:30 ukončenie párovania denných diagramov na 27.6.2013

26.6.2013, 11:00 uzávierka registrácie diagramov na 27.6.2013

## Vnútrodenná registrácia diagramov na 27.6.2013:

26.6.2013, 11:00 otvorenie vnútrodennej registrácie na 27.6.2013

26.6.2013, 12:30 uzávierka príjmu diagramov vnútrodennej registrácie na 27.6.2013 pre obchodnú hodinu 00:00 – 01:00

26.6.2013, 12:45 predbežné potvrdenie zmien diagramov vnútrodennej registrácie na 27.6.2013 pre obchodnú hodinu 00:00 – 01:00

26.6.2013, 13:30 uzávierka príjmu diagramov vnútrodennej registrácie na 27.6.2013 pre obchodnú hodinu 01:00 – 02:00

26.6.2013, 13:45 predbežné potvrdenie zmien diagramov vnútrodennej registrácie na 27.6.2013 pre obchodnú hodinu 01:00 – 02:00

26.6.2013, 14:30 uzávierka príjmu diagramov vnútrodennej registrácie na 27.6.2013 pre obchodnú hodinu 02:00 – 03:00

26.6.2013, 14:45 predbežné potvrdenie zmien diagramov vnútrodennej registrácie na 27.6.2013 pre obchodnú hodinu 02:00 – 03:00

26.6.2013, 15:30 uzávierka príjmu diagramov vnútrodennej registrácie na 27.6.2013 pre obchodnú hodinu 03:00 – 24:00

26.6.2013, 15:45 predbežné potvrdenie zmien diagramov vnútrodennej registrácie na 27.6.2013 pre obchodnú hodinu 03:00 – 24:00

26.6.2013, 16:00 finálne potvrdenie zmien diagramov vnútrodennej registrácie pre všetky obchodné hodiny, obchodného dňa 27.6.2013

# Nahlasovanie denných diagramov na viac dní dopredu

Subjekty zúčtovania budú môcť v rámci dennej registrácie predbežne zadávať denné diagramy na viac dní dopredu, na dobu, pre ktorú je v systéme XMtrade®/ISZO otvorený príjem denných diagramov. Denné diagramy zaslané na obdobie, na ktoré nie je otvorený príjem, budú zamietnuté. Príjem diagramov sa bude v systéme XMtrade®/ISZO otvárať najneskôr 20. v mesiaci na celý budúci mesiac. Denné diagramy zadané do systému XMtrade®/ISZO na viac dní dopredu sa budú predbežne kontrolovať voči aktuálnemu stavu finančnej zábezpeky na príslušný obchodný deň už pri príjme diagramu. V prípade nedostatočnej výšky disponibilného finančného zabezpečenia systém XMtrade®/ISZO predbežne zadaný denný diagram nezamietne, len upozorní subjekt zúčtovania na túto skutočnosť v správe ACK.

Definitívna kontrola predbežne zadaného denného diagramu subjektu zúčtovanie voči aktuálnemu stavu finančnej zábezpeky prebehne v D-1 o 09:00. Systém XMtrade®/ISZO v prípade nedostatočnej výšky disponibilného finančného zabezpečenia nahlásený denný diagram zamietne. Subjekt zúčtovania môže následne denný diagram nahlásiť opakovane kedykoľvek do termínu uzávierky dennej registrácie diagramov po doplnení finančného zabezpečenia.

# Nahlasovanie len interných denných diagramov v rámci hodinovej vnútrodennej registrácie

Vnútrodenná registrácia diagramov sa uskutočňuje v priebehu obchodného dňa, pre ktorý sú denné diagramy registrované samostatne pre každú obchodnú hodinu. Uzávierka príjmu diagramov vnútrodennej registrácie končí 30 minút pred realizáciou odberu a dodávky. Schvaľovanie zmien v rámci vnútrodennej registrácie prebieha do 15 minút pred realizáciou odberu a dodávky. Finálna uzávierka vnútrodennej registrácie za celý obchodný deň sa uskutoční po ukončení schvaľovania poslednej obchodnej hodiny.

Subjekty zúčtovania v rámci vnútrodennej registrácie nebudú musieť zadávať celú svoju potvrdenú obchodnú pozíciu v rámci dennej registrácie, ale nahlásia už iba interné časové rady. Externé časové rady, potvrdené vnútrodenné zmeny v externých časových radoch ani časové rady obchodov uzavretých na organizovanom cezhraničnom krátkodobom trhu s elektrinou subjekt zúčtovania nebude musieť nahlasovať.

# Kontaktné osoby

Kontaktnou osobou za Organizátora krátkodobého trhu s elektrinou sú:

Ing. Peter Čulen, email: Peter.Culen@okte.sk,

Michaela Moravcová, email: Michaela.Moravcova@okte.sk.

Kontaktnými osobami za dodávateľa systému XMtrade®/ISZO sú:

Bc. Anton Weissensteiner, email: Anton.Weissensteiner@sfera.sk,

Ing. Miroslava Šurinová, email: Miroslava.Surinova@sfera.sk,

Pracovníci technickej podpory, email: support\_iszo@sfera.sk, tel.: +421 905 638 056.